Dumas Family in New Zealand | Our online diary
Posted by: beertjie | Januarie 1, 2010
Wel dit is die eerste dag van 2010. Kan nie glo die tyd gaan so vinnig verby nie. Ons het in Desember al twee jaar ons Permanente Verblyfreg gehad, so NZ kan ons nie meer uitskop nie, ons is nou permanente inwoners en hulle moet vir ons sorg. Ons is nou hulle verantwoordelikheid. Nog net 3 jaar om te gaan vir Burgerskap, kan nie wag nie.
Ek hoop om bietjie meer te blog hierdie, dit is een van my nuwejaar voornemens, wel eintlik my enigste een sover.
Hoop almal se Oujaar was lekker gewees. Ons was saam met vriende en het 'n lekker braai gehou en is eers na 1h30 vanoggend daar weg. Die kinders het hulle gate uit geniet. Almal lekker laat geslaap vanoggend en daarna bietjie shopping gaan doen.
Adelai and Geraldine
Dit was baie lekker om die Nuwe jaar te begin saam met vriende, new friends, new beginnings.
Ons was bietjie met vakansie en het Kersoggend vertrek na die Coromandel. Dit was lekker om net te kan ontspan, en uit die daaglikse roetine te kom. Staan op wanneer jy wil, gaan slaap wanneer jy wil, min TV gekyk en lekker tyd as familie gespandeer.
Reinche, Michael en Morne
Vandag was ons maar rustig by die huis, lekker lui na al die lekker eet.
Die kinders hou nie op met peusel nie en kom vra heeltyd vir lollies. Ai en dan moet ma so nou en dan nee sê want hulle kan ook nie leef op sweets nie.
Jacques, Adelai en Geraldine
Hier is so paar van ons holiday foto's. Hoop almal se 2010 bring net vreuge, vrede, geluk en alles wat mooi is…..♥♥♥
Lizelle & Adelai
Geraldine, Adelai & Jacques
Posted by: beertjie | Mei 10, 2009
Hierdie Mother's day post is vir my suster Anna, wat soos 'n ma en ouma vir my dogter is. En ook soos 'n ma vir my.
Hierdie blomme is spesiaal vir jou geneem by die Auckland Botanic Gardens.
Adelai & Geraldine
Ek gee hierdie bos blomme aan 2 spesiale moeders.
Ma Rhoda – al is Ma ver dink ons aan Ma vandag. Al ons liefde hier uit Kiwiland.
Ma Naomi – Mamma al is Ma nie meer met ons nie, weet dat ek baie aan Mamma dink en verlang. Ek weet Mammie hou 'n ogie oor ons.
LOVE – DUMAS FAMILY
Vrydag 8 Mei het ons gaan afskeid neem op die lughawe van ons beste pêlle. Rejaun, Grant en Kade. Ons het hulle hier in NZ leer ken. Kade en Geraldine (my dogter) was in dieselfde skool en so het ek en Rejaun pelle geword. Na 'n ruk het hulle Cambridge toe verhuis, so 120km suid van Auckland, a.g.v. werk. Ons het gereëld gekuier. Rejaun en Kade het baie vir ons kom kuier oor naweke as Grant gewerk het. Ons het lekker tye gehad, ons mis ons buddies al klaar. Maar so kom alle goeie dinge tot 'n einde, maar defnitief nie ons vriendskap nie.
Ons het verlede week so get together hier by ons huis gehad vir gesamentlike vriende om koebaai te sê.
Smith's se afskeid
Grant is die een met die bier in die hand en Rejaun sit langs hom met die oranje hemp aan. Hul seun Kade sit voor tussen die girls.
Ons het lekker gekuier en lekker geeët.
Rejaun hulle het so twee weke by ons kom bly voordat hulle terug is. Grant het een aan vir ons so mean potato en leek sop gemaak met lekkerrrrr room. Mmmm my mond water nog steeds.
Hier is ons groepie by die Airport. Hier lag ons nog almal, maar het later nie meer gelag nie, het probeer om sterk te wees maar dis nie maklik nie. Lekker gehuil……
Ons sal ons pêlle weer sien, hulle gaan weer vir ons kom kuier, want hulle gaan hierdie land baie mis.
Ons mis julle al klaar, thanx vir al die lekker tye en great vriendskap.
Posted by: beertjie | Maart 11, 2009
Wat is 'n huis sonder 'n Moeder? Myne is leeg, dolleeg, vandag 11 Maart, 10 jaar gelede het my moeder hierdie aarde en my huis verlaat maar nooit my hart nie. Mammie ek mis jou elke dag, maar vandag, sjoe is dit net erger.
Ek is net bly ek kon "bye" sê. Dit maak nie die seer minder nie, maar dit troos darem.
Mammie vandag kan ek nie eers 'n blom op Mammie se graf sit nie, maar weet dat daar in my hart 'n blom net vir Ma is. Ek is bly ek kon vir Mammie blomme gee toe Mammie dit nog kon waardeer.
Daar moet mooi blomme in Jesus se tuin hou, want ek weet Mammie hou 'n hand oor Sy tuin.
Ek is bitter spyt dat Mammie nooit die geleentheid gehad het om my familie te ken nie. My wonderlike man en 2 pragtige kinders. Maar ek weet hulle dra Mammie se goedkeuring weg en dat Mammie 'n ogie oor hulle hou.
Mammie ek mis jou verskriklik elke dag, maar weet dat Mammie in my hart is, elke dag.
Mammie ek is lief vir jou……
Posted by: beertjie | Maart 4, 2009
Facebook en Dating Sites
Facebook, is dit 'n goeie ding of nie, persoonlik is ek mal oor facebook. Het baie skoolvriende weer daar opgespoor en vriende met wie ek lanklaas in kontak was. Ek gebruik facebook om foto's te plaas sodat al my vriende en familie dit daar kan sien. Dan hoef ek nie vir almal 'n email te stuur met foto's nie, die wat belangstel kan dan net op facebook daarna gaan kyk.
Wat vir my baie interessant is, is die chat rooms en dan spesifiek die een application, ARE YOU INTERESTED. Ek gebruik nie self die application nie en is ook nie op die chatrooms nie, dis juis hoekom dit my fasineer. Die feit dat persone hierdie application gebruik om ander mans/vroue te ontmoet. My vraag is hoekom? Baie is getroude mense of in 'n verhouding, hoekom gebruik hulle die application. Is dit nie waar jy ander vrouens en mans ontmoet nie. My vraag weereens, hoekom?
Miskien verstaan ek nie die gebruik van die application nie, maar in my opinie behoort mens dit nie te gebruik as jy getroud of in 'n verhouding is nie.
Is dit maar nie dieselfde as internet dating nie, dan weereens my vraag, as jy getroud is hoekom is jy op sulke sites? Hoe moet jou man of vrou voel as jy op sulke applications of sites is.
Wat beteken die huwelik dan?
Dit gaan my verstand heeltemal te bowe dat mense nie besef dat facebook jou heeltemal in die openbaar plaas nie.
Nog iets van facebook waarvan ek hou, is die status updates. Daar waar jy so bietjie van jouself verklap, die updates sê nogal baie dinge. Dit laat my mense in 'n ander perspektief sien. Dit is ook 'n lekker gesels onderwerp. Kyk wat die persoon se update is vir die dag en lewer kommentaar, dit raak nogal baie interessant.
Ek hou baie van die foto's afdeling, waar almal hul foto's plaas. Die mense besef nie altyd dat hierdie foto's deur alles en almal gesien kan word nie en daar het nogal baie funny foto's uitgekom of vernederende foto's. Waar mense in 'n snaakse "pose" was en as jy nie verstaan waarom die foto geneem was nie, dan lyk dit nogal baie snaaks. Jou vriende plaas 'n "embaressing" foto, jy lewer 'n comment en besef nie dat al jou vriende die foto kan sien nie. 'n Klein wêreld kan somtyds baie groot word en jou onwetend in 'n "embaressing" posisie plaas.
Ek hou ook van die Games afdeling. Daar is nogal lekker games op, die goeie games van die ou dae, pacman, hangman en space invaders. Dis ou Atari games, maar van die beste games wat ek nog gespeel het en sal altyd gewild bly.
Facebook oor die algemeen is vir my lekker, dit hou jou in verbinding met jou vriende en familie en jy kan sien wat in hul lewens aangaan al besef hulle dit nie altyd nie.
Nou ja dis my bydrae vir die dag. Geniet dit en lewer maar kommentaar oor hoe jy Facebook ervaar.
Posted by: beertjie | Maart 1, 2009
Blou Bul Hooker
Net so bietjie lag vir vandag, hier is Joost se span vir die Bulle. Weet nie of ek heeltemal saamstem daarmee nie.
Josie se span
Posted by: beertjie | Januarie 16, 2009
Die vakansie tot dusver
Die vakansie voel verskriklik lank……. wel dit is lank, skole begin eers in Februarie, maar dis lekker om Geraldine by die huis te hê, of eintlik dis lekker om nie vroeg op te staan nie. Ons was verlede Saterdag (10 Jan) so bietjie North Shore toe gewees vir die dag. Daar is 'n plekkie met die naam Torbay met 'n lieflike strand. Die park is Longbay Park, groot park waar die mense kampeer en ook sommer net vir die dag gaan. Daar is 'n parkie vir die kinders en 'n flying fox (dis nou 'n foefie slide). Geraldine geniet dit verkriklik as ons na daardie park gaan, want dis lekker groot en die see is sommer by jou. Dit is net bietjie ver om elke dag soontoe te ry (50km).
Jacques se niggie het vanoggend gebel, hulle het gister in New Zealand geland. Sy is 'n onderwyseres en gaan in Warkworth werk. Was al daar gewees, baie mooi area. Ons sal hulle more ontmoet.
Wou net 'n vinnige update gee, hier is so paar foto's geneem by die park.
Geraldine on flying fox (foefie slide)
Geraldine and her dad
Geraldine and Adelai on the couch at home
Adelai inside the slide
Posted by: beertjie | Januarie 3, 2009
Ons het 'n baie rustige dag gehad, die kinders maak mens net mal soos gewoonlik.
Ons het Buzz op die Playstation ontdek. Ons het die Sport Edition en Jacques is nie so goed in die sport edition nie. Geraldine speel saam en raai al die vrae en sy raai nogal raak. Sy raai so goed dat sy sommer die game wen. Die bure het die Music Edition en Jacques skop gat daarmee. Ek ken darem so nou en dan 'n liedjie maar raai meestal en raak ook nogal goed met die raaiskote. Ek leer mooi by Geraldine.
Verder is ons maar sleg, slegter as 'n sleg hond. Die vakansie dae maak 'n mens lui.
Adelai het so paar dae gelede op haar kop geval. Sussie wou haar "abba" en toe val sy so bietjie af. Alles so vinnig gebeur. Adelai het harsingskudding opgedoen en die dokter sê ons moet haar maar rustig hou vir 'n paar dae, hoe doen mens dit. Sy wil net hardloop en op die trampoline spring, dis moeilik. Dit is ook asof sy nou meer van goeters afval. Miskien sien ons dit nou meer raak omdat ons haar nou eintlik dophou. Sy is 'n regte ongeluksvoël, kap die kop teen alles of trip en stamp die kop. Alles deel van grootword.
Lekker dag verder !!!!!
Posted by: beertjie | Januarie 2, 2009
Ek het lanklaas iets op my blog geplaas, maar ek sal probeer om meer hier te blog. Wel 2009 het ons so vinnig ingehaal. Die tyd het regtig gevlieg. het ons tweede Kersfees hier in NZ baie geniet. Lekker geeët en gekuier. Hoekom is 'n mens altyd spyt nadat jy al daardie lekker kos geeët het, leer ook nooit nie.
Wou net gou vir almal hello sê en net laat weet ons leef nog, het nie die aardbol verlaat nie. Die kinders word nou groot, Geraldine gaan nou na Year 2, Adelai hardloop natuurlik die hele wêreld vol en gesels te lekker. Sy word so vinnig groot. Haar sussie geniet haar verkriklik, want sy is maar te gretig om saam met Geraldine te speel en te doen wat sussie vir haar sê om te doen. As haar sussie sê sit, dan sit sy maar. Nog te dom om agter te kom sussie mors met haar.
Ons het 'n rustige Nuwe Jaar gehad. Dit was lekker om net ons familie te wees, daar is altyd so baie mense met sulke geleenthede, maar 'n stil tyd is ook baie lekker.
Hoogtepunte vir 2008. Natuurlik gesondheid, familie en vriende. Daar was so baie, ek en Jacques het ons 8ste huweliksherdenking gevier. Dit word net beter. Nog baie vriende gemaak.